Rudy Demas stel derde CD bekend | George Herald
Rudy Demas stel derde CD bekend
Wednesday, 16 September 2015, 07:24
Virn en Rudy Demas.
SUID-KAAP NUUS - Rudy Demas, inwoner en sanger van George, stel binnekort sy derde CD bekend. Dit is getiteld, Daar is Vrede by Jesus.
Rudy, wat drie jaar 'n omroeper was by die gemeenskapsradiostasie Eden FM, is deedae 'n bekende agter die mikrofoon by die geestelike radiostasie Heartbeat FM.
"Ek bedank die Vader vir Sy vrede wat alle verstand te bowe gaan," het Rudy gesê. "Hy is inderdaad 'n Vredevors by wie ons waarlik rus kan vind. Spesiale dank aan my vrou, Virn, wat my so goed ondersteun en wat ook saam met my op die CD sing."
Rudy beplan 'n Suid-Kaapse toer om sy derde CD bekend te stel. Hy sal op 11 Oktober om 16:00 in Sedgefield by die Integrated Agape-kerksaal wees en op 18 Oktober, ook om 16:00, sal hy in Kranshoek by die 'Multi-Purpose' saal wees.
Toegang is gratis. 'n Vrywillige kollekte sal geneem word. Die Cd kos slegs R50. Verversings sal te koop aangebied word. Belangstellende groepe en kore wat wil optree by die geleentheid kan Demas kontak by 079 039 9336.